b'\n_START_ARTICLE_\nPut Yourself in My Place (pesem, Kylie Minogue)\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbPut Yourself in My Place\xc2\xab\xc2\xa0je ob izidu po\xc5\xbeel veliko uspeha. V videospotu, ki ga je re\xc5\xbeiral Kier McFarlane, se Kylie Minogue na za\xc4\x8detku pojavi kot Jane Fonda v filmu Barbarella. Leta 1995 je na podelitvi nagrad Australian ARIA Music Awards prejel nagrado v kategoriji za\xc2\xa0\xc2\xbbnajbolj\xc5\xa1i avstralski videospot\xc2\xab._NEWLINE_Izdali so ve\xc4\x8d verzij videospota; v nekaterih so prizori bolj seksualizirani kot v drugih, v nekaterih pa je Kylie Minogue nosila bolj razkrivajo\xc4\x8da obla\xc4\x8dila kot v drugih. Poleg tega so posneli tudi razli\xc4\x8dne videospote za razli\xc4\x8dne verzije pesmi.\n_START_SECTION_\nKomercialnost\n_START_PARAGRAPH_\nPesem\xc2\xa0\xc2\xbbPut Yourself in My Place\xc2\xab\xc2\xa0je na britanski glasbeni lestvici 26. novembra 1994 debitirala na sedemnajstem mestu in se \xc5\xbee naslednji teden povzpela na enajsto mesto. Drugod po Evropi pesem ni po\xc5\xbeela toliko uspeha, razen v Nem\xc4\x8diji, kjer je na nem\xc5\xa1ki lestvici zasedla sedeminosemdeseto mesto. Na avstralski lestvici je pesem 11. decembra 1994 debitirala na sedemnajstem mestu. Enajst tednov je ostala med prvimi petdesetimi pesmimi na lestvici in nazadnje zasedla enajsto mesto.'